 Waftigan qurba joogta ah oo tuulo, magaalo iyo mashruuc kasta oo ay gaadhaanba siwayn loogu soo dhawaynayay ayaa waxay gaadheen xarunta gobolka jarar ee dhagaxbuur halkaasi oo si meeqaam sare ah loogu soo dhaweeyay waftigan ka dibna booqday mashaariicaha horumarineed ee laga hirgaliyay caasimada gobolka jarar mashaariicahaasi oo ay ka mid yihiin mashruuca laydhgalinta magaalada dhagaxbuur oo hadda meel gabagabo ah maraya, mashruuca dhismayasha kuliyada farsamada gacanta dhagaxbuur, dhismayaasha dugsiga sare oo ah mid casriya oo hadda laga hirgaliyay magaalada dhagaxbuur sidoo kale waftigan ayaa booqday mashaariicaha kala duwan ee ay leeyihiin iskaashatooyinka ka hawlgala maamulka magaalada dhagaxbuur sida iskaashada soo saarta saabuunta iyo tan naaxtinta xoolaha. 